[bookmark: _Hlk84929688][bookmark: _Hlk84929689]
[image: vienkrasu_header_veidlapa_1]
2


	Ministru kabineta noteikumi Nr. 185 

Atlīdzības aprēķināšanas un izmaksāšanas kārtība par zemes dzīļu īpašuma tiesību aprobežojumu valsts nozīmes zemes dzīļu nogabalos

Izdoti saskaņā ar likuma "Par zemes dzīlēm"
12.1 panta otro daļu
[bookmark: _heading=h.gjdgxs]
[bookmark: bookmark=id.30j0zll][bookmark: bookmark=id.1fob9te]1. Noteikumi nosaka kārtību, kādā aprēķina un izmaksā atlīdzību zemes īpašniekam par zemes dzīļu īpašuma tiesību aprobežojumu valsts nozīmes zemes dzīļu nogabalos (turpmāk – atlīdzība), ja sabiedrības un valsts interesēs nepieciešams izmantot zemes dzīles.

[bookmark: p2][bookmark: p-70211]2. Zemes īpašniekam ir tiesības uz atlīdzību, ja viņa īpašuma tiesības uz zemi nostiprinātas zemesgrāmatā un ja viņš ir plānojis zemes dzīļu izmantošanu, sagatavojot dokumentus atbilstoši zemes dzīļu izmantošanas licences saņemšanu un būvniecību regulējošo normatīvo aktu prasībām, bet saņēmis no zemes dzīļu izmantotāja valsts nozīmes zemes dzīļu nogabalā atteikumu zemes dzīļu izmantošanai.

[bookmark: p3][bookmark: p-70212]3. Zemes īpašnieks, kura zeme iekļauta valsts nozīmes zemes dzīļu nogabalā un kurš vēlas izmantot zemes dzīles, bet to neļauj zemes dzīļu īpašuma tiesību aprobežojums, iesniedz zemes dzīļu izmantotājam rakstisku pieteikumu atlīdzības saņemšanai. Pieteikumam pievieno:
3.1. īpašuma tiesības apliecinošus dokumentus vai apliecinātus to norakstus;
3.2. atteikumu zemes dzīļu izmantošanai, kas saņemts no zemes dzīļu izmantotāja, kuram piešķirta licence zemes dzīļu izmantošanai valsts nozīmes zemes dzīļu nogabalā.

[bookmark: p4][bookmark: p-70214]4. Ja zeme, kurā zemes dzīļu īpašuma tiesības ir aprobežotas, ir kopīpašums, šo noteikumu 3. punktā minēto pieteikumu paraksta visi kopīpašnieki.

[bookmark: p5][bookmark: p-70215]5. Vienreizēju atlīdzību par zemes dzīļu īpašuma tiesību aprobežojumu valsts nozīmes zemes dzīļu nogabalos aprēķina piecu procentu apmērā no zemes platības kadastrālās vērtības. Atlīdzību par zemes dzīļu īpašuma tiesību aprobežojumu zemes īpašniekam maksā tikai par to platību, zem kuras zemes dzīļu izmantošana ir aprobežota.

[bookmark: p6][bookmark: p-70216]6. Zemes dzīļu izmantotājs 30 dienu laikā pēc šo noteikumu 3. punktā minēto dokumentu saņemšanas, ņemot vērā zemes kadastrālo vērtību, aprēķina izmaksājamās atlīdzības summu (turpmāk – aprēķins) un rakstiski informē zemes īpašnieku par aprēķinu. Zemes dzīļu izmantotājs nosūta aprēķinu uz zemes īpašnieka iesniegumā norādīto adresi vai arī pret parakstu iepazīstina zemes īpašnieku ar aprēķinu klātienē.

[bookmark: p7][bookmark: p-70217]7. Pamatojoties uz zemes dzīļu izmantotāja aprēķinu, zemes īpašnieks vienojas ar zemes dzīļu izmantotāju par atlīdzības izmaksas laiku un maksāšanas kārtību. Par atlīdzību, kura maksājama par īpašuma tiesību aprobežojumu, noslēdzama rakstveida vienošanās.

8. Visi strīdi saistībā ar atlīdzības noteikšanu risināmi vispārējās jurisdikcijas tiesā saskaņā ar spēkā esošajām tiesību normām. Par nodomu celt prasību tiesā zemes dzīļu izmantotājs vai zemes īpašnieks informē otru pusi vismaz mēnesi iepriekš.

